D Entrundig vo ü un ö findet sich im Rhyfälder Stadtdialäkt nit: mer sait Füür un Lüt, statt Fiir un Lit. Numme e paar Wörter tendiere zum entrunde, z.B nit oder Ditsche. De Diphthong üe isch aber entrundet: grien, Gmies un Frielig. De Diphthong ue isch palatalisiert un wird üe ussgsproche: güet, Schüel un Büeb. Wytri Merchmool sin s gschlosseni [oː] in Strooss oder Schloof un d Lenisierig vo allene Konsonante am Wortaafang: Daag, Doot usw.